12.–16. veebruarini 2018 osalesid Räpina Ühisgümnaasiumi 7. ja 8. klasside õpilased kampaanias “Tööle kaasa!”. Praktilise õppepäeva raames said õpilased näha ja kogeda, milline on tema või klassikaaslase vanema igapäevatöö, tööpäev ja -keskkond, töö sisu ja väärtus. Samuti jälgisid õpilased, kuidas toimib üks ettevõte ja millised on sealsed erinevad ametid.
#000005
Räpina Ühisgümnaasiumist osales ettevõtmises 32 õpilast. Muljed kogetust olid positiivsed. „Igas kuus võiks üks selline tööpäev olla,” arvas Aleksandra Kukk 7.b klassist, kes veetis tööpäeva AS Pakker Avio töökollektiivis. Tööpäeva jälgisid õpilased lasteaias, haiglas, toidukaupluses, mööblitehases, paberivabrikus, aknatehases, taimeaias, vallavalitsuses, lillepoes, autoremondi- ja transpordiettevõttes, disainistuudios jm.
#000007
Räpina Ühisgümnaasium tänab kõiki ettevõtteid ja lapsevanemaid, kes “Tööle kaasa!” ettevõtmises kaasa lõid ning õpilastele töömaailma tundmaõppimise päeva võimaldasid.
#000008